Ο **Άγγελος (Ευάγγελος) Κορωνιός**, (Περιστέρι Αττικής, 16 Μαρτίου 1969), είναι Έλληνας πρώην διεθνής καλαθοσφαιριστής και νυν προπονητής. Έχει ύψος 1,86 μ. και αγωνιζόταν στη θέση του πλέι μέικερ. Υπήρξε ένας από τους σημαντικότερους γκαρντ στην ιστορία του ελληνικού πρωταθλήματος, ένας από τους κορυφαίους σουτέρ, ενώ θεωρείται εμβληματική φυσιογνωμία στην ιστορία του Γ.Σ. Περιστερίου.

Σταδιοδρομία
------------

Ξεκίνησε τη σταδιοδρομία του από τον Γ.Σ. Περιστερίου το 1986 και παρέμεινε στην ομάδα των δυτικών προαστίων έως το 1998. Το όνομά του συνδέθηκε με τον Γ.Σ. Περιστερίου, αφού για πολλά χρόνια ήταν ο ηγέτης της ομάδας και έζησε μερικές από τις μεγάλες στιγμές της ομάδας από το 1989, όταν ανέβηκε στην Α1 κατηγορία, έως τις 6 χρονιές που την οδήγησε στην έξοδο στο Κύπελλο Κόρατς. Την περίοδο 1990-91, συμπεριλήφθηκε στην πρώτη πεντάδα των σκόρερ του Πρωταθλήματος σημειώνοντας 562 πόντους ενώ την περίοδο 1996-97 ήταν δεύτερος με 499 -με βάση τους αριθμούς της κανονικής περιόδου- πίσω μόνο από τον αείμνηστο Αλφόνσο Φορντ.

Τη σεζόν 1998-1999 έκανε το μεγάλο βήμα και εντάχθηκε στην ΑΕΚ για να προσφέρει με την εμπειρία του και τις ικανότητές του στη νεοσύστατη και φιλόδοξη ομάδα της. Το 1999 ήταν φιναλίστ του Κυπέλλου Ελλάδος. Κατέκτησε το Κύπελλο Σαπόρτα το 2000 αλλά και το Κύπελλο Ελλάδος την ίδια χρονιά.

Τη σεζόν 2000-2001 μεταγράφηκε στον ΠΑΟΚ για ένα χρόνο και το 2001 αποκτήθηκε από το Μαρούσι. Με το Γ.Σ. Αμαρουσίου αγωνίστηκε στα ημιτελικά του Κόρατς και στον τελικό του Κυπέλλου Ελλάδος το 2002. Στις 2 Νοεμβρίου 2002, έγινε ο πρώτος σκόρερ από καταβολής Α1 Εθνικής (1986) ξεπερνώντας τον Νίκο Γκάλη. Τότε, φορούσε τη φανέλα του Αμαρουσίου. Αναμφίβολα κάτι που δεν πρόκειται να ξεχαστεί.

Τη σεζόν 2003-2004 αγωνίστηκε στον Πανιώνιο και την επόμενη σεζόν 2004-2005 στον Ολυμπιακό. Το 2005, αποσύρθηκε από την ενεργό δράση σε ηλικία 36 ετών.

Σε όλη αυτή τη διαδρομή μέτρησε 448 παιχνίδια Ελληνικού Πρωταθλήματος (13ος) και σημειώνοντας 7.080 πόντους, παραμένει ακόμη και σήμερα ο 6ος σκόρερ στην ιστορία του επαγγελματικού ελληνικού Πρωταθλήματος από καταβολής Α1 Εθνική (1993), ενώ είναι πρώτος από το 1986 (Α Εθνική) και εντεύθεν. Υπήρξε πρώτος στις ασίστ και στα κλεψίματα, ρεκόρ που καταρρίφθηκαν από τον Δημήτρη Διαμαντίδη το 2011. Παραμένει πρώτος στα τρίποντα με 636.

Το 2011 αποκάλυψε πως το καλοκαίρι του 1996, ήταν πολύ κοντά στο να γίνει παίκτης του Παναθηναϊκού, αλλά η μεταγραφή, χάλασε τελευταία στιγμή.

Στις 14 Απριλίου 2018, τιμήθηκε από τον Γ.Σ. Περιστερίου για την προσφορά του στην ομάδα.

Εθνική Ελλάδος
--------------

Συμμετείχε σε 105 αγώνες της εθνικής Ελλάδος και σημείωσε 941 πόντους (μ.ο. 8,96). Κατέκτησε το ασημένιο μετάλλιο στους Μεσογειακούς αγώνες το 1991. Το 1992 αγωνίστηκε στο Προολυμπιακό Τουρνουά της Ισπανίας. Έδωσε το παρών, στο Ευρωμπάσκετ 1997, στο Μουντομπάσκετ 1998 και στο Ευρωμπάσκετ 1999. Πριν την ανδρών έπαιξε σε 45 ματς (523 πόντοι) με την Εφήβων και την Ελπίδων (6 ματς με 119 πόντους) και τη Β' ανδρών (2 ματς με 12 πόντους).

Προπονητής
----------

Μετά την αποχώρησή του από τα γήπεδα ακολούθησε σταδιοδρομία προπονητή και τη σεζόν 2005-2006 ανέλαβε την ομάδα του Αλίμου. Την επόμενη σεζόν κατέκτησε το πρωτάθλημα της Α2 το 2007 με τον Σπόρτιγκ και το 2007 ανέλαβε την ΑΕΚ, όμως παραιτήθηκε μετά την πρώτη αγωνιστική.

Στις 26 Ιανουαρίου 2011 συμφώνησε να αναλάβει εκ νέου την τεχνική ηγεσία της ΑΕΚ, μετά την παραίτηση του Μηνά Γκέκου. Το 2012, ανέλαβε την Καβάλα, στην οποία παρέμεινε μέχρι τον Μάρτιο του 2013.

Το 2014, συμμετείχε στο προπονητικό τιμ της ΑΕΚ υπό τον Ντράγκαν Σάκοτα και παρέμεινε μέχρι το 2015.

Τίτλοι-Διακρίσεις
-----------------

### Ως αθλητής

#### Συλλογικοί

* Κύπελλο Ελλάδας: (2000)
* Κύπελλο Σαπόρτα: (2000)

#### Ατομικοί

* 5x Ελληνικό All-Star Game: (1994, 1996, 1997, 1998, 2000)
* Νικητής του διαγωνισμού τριπόντων στο Ελληνικό All-Star Game: (2004)
* MVP της αγωνιστικής στην Ευρωλίγκα: (3ος αγώνας play off 2000/01)
* Πρώτος στα τρίποντα στην ιστορία του ελληνικού πρωταθλήματος

### Ως προπονητής

* Α2 Εθνική: (2007)

Παραπομπές
----------

1. ↑  «Τα "κανόνια" του ελληνικού Πρωταθλήματος: Άγγελος Κορωνιός». *Eurohoops*. 24 Αυγούστου 2018. Ανακτήθηκε στις 4 Απριλίου 2020. [*νεκρός σύνδεσμος*]
2. ↑  «Εξολοθρευτής Άγγελος (vids & pics)». *www.gazzetta.gr*. Ανακτήθηκε στις 4 Απριλίου 2020.
3. ↑  «Κορωνιός: «Χαίρομαι για τον Διαμαντιδη»». *partners.novasports.gr*. Ανακτήθηκε στις 4 Απριλίου 2020. [*νεκρός σύνδεσμος*]
4. ↑  Κώστας, Σωτηρίου (17 Απριλίου 2011). «Αγγελος Κορωνιός: Γιατί δεν πήγα στον Παναθηναϊκό». *Ειδήσεις - νέα - Το Βήμα Online*. Ανακτήθηκε στις 4 Απριλίου 2020.
5. ↑  Απρ. 2018 18:03, Επιμέλεια: Χρήστος Μιχαηλίδης Δημοσίευση: 14. «Τιμήθηκε από το Περιστέρι ο Κορωνιός». *www.sport24.gr* (στα Αγγλικά). Ανακτήθηκε στις 4 Απριλίου 2020.
6. ↑  «Κορωνιός στο Contra.gr: 'Ο Σπόρτιγκ που ονειρεύομαι'». *www.contra.gr*. Ανακτήθηκε στις 4 Απριλίου 2020.
7. ↑  «Οριστικά Κορωνιός!», άρθρο στον ιστότοπο Gazzetta.gr, 26 Ιανουαρίου 2011.
8. ↑  «Νέος προπονητής της Καβάλας, ο Άγγελος Κορωνιός - Sport & Business». *www.sportandbusiness.gr*. Ανακτήθηκε στις 4 Απριλίου 2020. [*νεκρός σύνδεσμος*]
9. ↑  «Τέλος ο Κορωνιός από την Καβάλα, ανέλαβε ο Αλεξανδρής». *sport-fm.gr*. Ανακτήθηκε στις 4 Απριλίου 2020.
10. ↑  «Μπάσκετ: Επέστρεψε στην ΑΕΚ ο Κορωνιός». *www.zougla.gr*. Ανακτήθηκε στις 4 Απριλίου 2020.
11. ↑  «Τέλος ο Κορωνιός από την ΑΕΚ!». *www.gazzetta.gr*. Ανακτήθηκε στις 4 Απριλίου 2020.

Εξωτερικοί σύνδεσμοι
--------------------

* Άγγελος Κορωνιός, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Evangelos Koronios, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Παγκόσμιο Πρωτάθλημα Ανδρών FIBA 1998 - 4η θέση |
| --- |
|  |
| 000 | 
* 4 Καλαϊτζής
* 5 Μπαλογιάννης
* 6 Μπουντούρης
* 7 Παπανικολάου
* 8 Σιγάλας
* 9 Κορωνιός
* 10 Αλβέρτης
* 11 Οικονόμου
* 12 Τσακαλίδης
* 13 Φασούλας
* 14 Ρεντζιάς
* 15 Καράγκουτης
* Προπ: Γιαννάκης
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 1999 - 16η θέση |
| --- |
|  |
| 000 | 
* 4 Καλαϊτζής
* 5 Μπαλογιάννης
* 6 Μπουντούρης
* 7 Παπανικολάου
* 8 Σιγάλας
* 9 Κορωνιός
* 11 Σούλης
* 12 Τσακαλίδης
* 13 Γιαννούλης
* 14 Κακιούζης
* 15 Καράγκουτης
* Προπ: Πετρόπουλος
 |  |

 |

|  |  |  |  |  |
| --- | --- | --- | --- | --- |
| 

| π • σ • ε
ΑΕΚ - Κυπελλούχος Σαπόρτα 1999–00 |
| --- |
|  |
|  | 
**6** Χάνσελ  · **7** Κικίλιας  · **8** Ο Σάλιβαν  · **9** Χατζής  · **10** Κορωνιός  · **11** Ντικούδης  · **12** Τσακαλίδης  · **13** Μιούρσεπ  · **14** Μπάουι  · **15** Κακιούζης  · **?** Ντόνοβαν  · **?** Κοσσένας  · **?** Μισιακός  · **?** Μόσχου  · **?** Παπανικολόπουλος  · **C** Ίβκοβιτς |

 |